Partisaanit
Rivit kunnossa, rintama vankka –
 tulilinjalle kutsu jos soi!
 Partisaanien joukkopa sankka
 vitivalkeille vastuksen toi.

 Tämä joukko on taistojen tuttu,
 tämä nälkääkin kärsinyt on.
 Repaleissa on ollut nuttu,
 vilu vieraana loppumaton.

 On selkäänkin joskus saatu,
 veri vuotanut haavoista lie.
 Tulituiskeessa monta niin kaatui,
 päin rosvoja jälleen käy tie.

 Tämä joukko on kulkenut matkan,
 sitä virstoin ei mitata voi.
 Sai bandiitit mailtamme hatkan,
 Krimin-niemellä tykkimme soi.

 Oli Varsovan porteilla joukot
 partisaanien uljahat nuo.
 Meren Tyynenkin rannoilta houkot
 läks’ kun ehdimme iskien luo!

 Tämä joukko on tallannut hiekkaa,
 tuhatvirstoja viilättäin.
 Moni lahtari sortunut miekkaan
 partisaanit kun iskivät näin!

1935

Einari Leino